open-index/open-wikipedia-markdown huggingface dataset:
ஜெயலலிதாவின் நான்காவது அமைச்சரவை

**ஜெயலலிதாவின் நான்காவது அமைச்சரவை** (*Fourth Jayalalithaa ministry*) என்பது தமிழ்நாட்டில் உள்ள 234 தொகுதிகளிலிருந்து உறுப்பினர்களைத் தேர்ந்தெடுப்பதற்காக பதினான்காவது சட்டமன்றத் தேர்தல் ஏப்ரல் 13, 2011 அன்று நடைபெற்ற தேர்தலின் முடிவாக ஜெ. ஜெயலலிதா தலைமையில் அமைந்த அமைச்சரவை ஆகும். 2011ஆம் ஆண்டு நடைபெற்ற தேர்தல் முடிவுகள் மே 13, 2011 அன்று வெளியிடப்பட்டன. இரண்டு பெரிய கட்சிகளான திராவிட முன்னேற்றக் கழகம் (திமுக) மற்றும் அனைத்திந்திய அண்ணா திராவிட முன்னேற்றக் கழகம் (அதிமுக) ஆகியவை பல கட்சிகளுடன் கூட்டணியாகத் தேர்தலை எதிர்கொண்டன. இதில் 8 கட்சிகள் கொண்ட திமுக முன்னணியும் 11 கட்சிகள் கொண்ட அதிமுகவும் அடங்கும். இந்தத் தேர்தலில் அதிமுக முன்னணி 203 தொகுதிகளில் வெற்றி பெற்றது. அதிமுக கட்சி தனித்து 150 இடங்களை வென்றது. இதன் மூலம் தன் கூட்டணிக் கட்சிகளின் ஆதரவு இல்லாமல் அரசாங்கத்தை அமைக்க எளிய பெரும்பான்மையைப் பெற்றது.

## அமைச்சரவை

## பதவியேற்பு
ஜெயலலிதா, அனைத்திந்திய அண்ணா திராவிட முன்னேற்றக் கழக சட்டமன்றக் கட்சித் தலைவராக ஒருமனதாகத் தேர்ந்தெடுக்கப்பட்டதற்கான கடிதத்தை மே 15, 2011 அன்று ஆளுநர் சுர்ஜித் சிங் பர்னாலாவிடம் சமர்ப்பித்தார். 1991ஆம் ஆண்டு ஜெயலலிதா முதன்முதலில் முதல்வராகப் பதவியேற்ற, சென்னைப் பல்கலைக்கழக நூற்றாண்டு விழா அரங்கத்தில் மே 16, 2011 அன்று, 33 அமைச்சர்களுடன் முதலமைச்சராகப் பதவியேற்றார். ஜெயலலிதாவும் மற்ற அனைத்து அமைச்சர்களும் தமிழில் பதவியேற்றனர். இந்த விழாவில் அப்போதைய குசராத்து முதல்வர் நரேந்திர மோதி, முன்னாள் ஆந்திரப் பிரதேச முதல்வர் நா. சந்திரபாபு நாயுடு, இந்தியப் பொதுவுடமைக் கட்சி பொதுச் செயலாளர் அ. பூ. பரதன், இராச்டிரிய லோக் தளத் தலைவர் அஜித் சிங் உள்ளிட்டோர் கலந்து கொண்டனர்.

## மேற்கோள்கள்

பகுப்பு:தமிழ்நாடு அமைச்சரவைகள்
பதிமூன்றாவது தமிழ்நாடு சட்டமன்றம்

**பதின்மூன்றாவது சட்டமன்றம்** (*Thirteenth Assembly*) என்பது 2006 மாநில சட்டமன்றத் தேர்தலில் திமுக மற்றும் கூட்டணிக் கட்சிகள் வெற்றி பெற்ற பிறகு, தமிழ்நாட்டில் நிறுவப்பட்டது. இந்தத் தேர்தலில் வெற்றிபெற்றதன் மூலம் திராவிட முன்னேற்றக் கழகத் தலைவர் மு. கருணாநிதி தமிழ்நாட்டின் 14ஆவது முதலமைச்சரானார்.

## கண்ணோட்டம்
மூலம்: தமிழ்நாடு சட்டமன்ற வலைத்தளம் 

## முதலமைச்சர்

## அமைச்சரவை
மூலம்: தமிழ்நாடு சட்டமன்ற வலைத்தளம்

## மேற்கோள்கள்

பகுப்பு:தமிழ்நாடு சட்டமன்றம்
ஆல்பிரைட்டு-கோல்டுமேன் ஆக்சிசனேற்றம்

**ஆல்பிரைட்டு-கோல்டுமேன் ஆக்சிசனேற்றம்** (*Albright–Goldman oxidation*) என்பது கரிம வேதியியலில் ஒரு பெயர் வினையாகும். முதன்முதலில் 1965 ஆம் ஆண்டு அமெரிக்க வேதியியலாளர்களான ஜே. டொனால்ட் ஆல்பிரைடும் இலியோன் கோல்ட்மேனும் இவ்வினையை விவரித்தனர். இந்த வினை முதன்மை ஆல்ககால்களிலிருந்து ஆல்டிகைடுகள் தயாரிப்பதற்கு  மிகவும் பொருத்தமானது. இதேபோல், இரண்டாம் நிலை ஆல்ககால்களை ஆக்சிசனேற்றம் செய்து கீட்டோன்களை உருவாக்கலாம். டைமெத்தில் சல்பாக்சைடு/அசிட்டிக் நீரிலி ஆக்சிசனேற்ற முகவராகச் செயல்படுகிறது.

இந்த வினை மேலும் தொடர்ந்து கார்பாக்சிலிக் அமிலத்திற்குச் செல்லாது.

பின்வரும் படம் இவ்வினையின் வினை பொறிமுறையைக் காட்டுகிறது.

முதலாவதாக, டைமெத்தில் சல்பாக்சைடு **1** அசிட்டிக் நீரிலியுடன் வினைபுரிந்து ஒரு சல்போனியம் அயனியை உருவாக்குகிறது. இது முதன்மை ஆல்ககாலுடன் ஒரு கூட்டு வினையில் வினைபுரிகிறது. மேலும், அசிட்டிக் அமிலம் பிளவுபடுகிறது.  இதனால் இடைநிலை **2** உருவாகிறது. பிந்தையது அசிட்டிக் அமிலம் மற்றும் டைமெத்தில் சல்பைடை நீக்கி ஆல்டிகைடாக வினைபுரிகிறது.

## உதாரணம்
ஆல்பிரைட்டு-கோல்டுமேன் ஆக்சிசனேற்றம் குறிப்பாக ஓர் இலேசான ஆக்சிசனேற்ற செயல்முறையாகும். எனவே, இது இண்டோல் ஆல்கலாய்டுகள் போன்ற தேர்ந்தெடுக்கப்படாத ஆக்சிசனேற்ற முகவர்களுக்கு உணர்திறன் கொண்ட சேர்மங்களின் ஆக்சிசனேற்றத்திற்கு ஏற்றது. இந்த வினையை சுடெரிக் தடைசெய்யப்பட்ட ஐதராக்சில் குழுக்களுக்கும் பயன்படுத்தலாம். அதன் பயன்பாட்டிற்கு ஒரு எடுத்துக்காட்டு இண்டோல் ஆல்கலாய்டு யோகிம்பைன் தயாரிப்பு வினையாகும்.

## மாற்றுவினை
முதன்மை ஆல்ககால்களை ஆல்டிகைடுகளாக ஆக்சிசனேற்றம் செய்வதற்கான மாற்று முறை சுவெர்ன் ஆக்சிசனேற்றம் ஆகும். 

## மேற்கோள்கள்


பகுப்பு:பெயர் வினைகள்
சிவ ராம் காலர்

**சிவ ராம் காலர்** (*Shiv Ram Kaler*) என்பவர் இந்தியாவில் பஞ்சாப்பினைவச் சேர்ந்த ஓர் அரசியல்வாதியாவார். இவர் எசு.ஆர். காலர் என்ற பெயராலும் அழைக்கப்படுகிறார். ஓய்வுபெற்ற அதிகாரியான இவர், சிரோமணி அகாலிதளம் கட்சியின் உறுப்பினராக பஞ்சாப் அரசியலில் இயங்கினார். பஞ்சாப் சட்டமன்றத்தில் இயக்ரான் சட்டமன்றத் தொகுதியைப் பிரதிநிதித்துவப்படுத்தினார்.

## பின்னணி
### ஆரம்பகால வாழ்க்கை
சிவ ராம் காலர் ரவிதாசியா குடும்பத்தில் உசாகர் ராம் காலருக்கு மகனாகப் பிறந்தார்.
### குடிமைப் பணி அலுவலர்
அரசியலில் நுழைவதற்கு முன்பு, காலர் 2011 ஆம் ஆண்டு  நவம்பர் மாதம் வரை பஞ்சாப் குடிமைப் பணி அதிகாரியாகப் பணியாற்றினார். லூதியானாவின் கூடுதல் துணை ஆணையராக நியமிக்கப்பட்டிருந்தார்.

### அரசியல்
2012 ஆம் ஆண்டு நடைபெற்ற பஞ்சாப் சட்டமன்றத் தேர்தலில், சிரோமணி அகாலி தளம் கட்சியைச் சேர்ந்த எசு. ஆர். காலர், சக்ரான் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 53,031 வாக்குகள் பெற்று வெற்றி பெற்றார், 52,825 வாக்குகள் பெற்ற இந்திய காங்கிரசு கட்சியின் இசார் சிங்கை மிகக் குறுகிய வாக்குகள் வித்தியாசத்தில் தோற்கடித்தார். 2022 ஆம் ஆண்டு நடைபெற்ற தேர்தலில், மீண்டும் இவர் போட்டியிட்டார், ஆனால் ஆம் ஆத்மி கட்சியின் சரவ்சித்து கவுர் மனுகேவிடம் 39,656 வாக்குகள் வித்தியாசத்தில் தோல்வியடைந்தார்.

சட்டமன்ற உறுப்பினராக இருந்த காலத்தில், எசு.ஆர். காலர் பஞ்சாப் சட்டமன்றத்தில் குறிப்பிடத்தக்க பதவிகளை வகித்தார்:
*தலைவர்: மனுக்கள் குழு
*உறுப்பினர்: பொதுக் கணக்குக் குழு
*உறுப்பினர்: பட்டியல் சாதியினர் மற்றும் பிற்படுத்தப்பட்டோர் நலனுக்கான குழு

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
கரென் எச். கிரிகோர்யன்

**கரென் எச். கிரிகோர்யன்** (*Karen H. Grigoryan*) என்பவர் ஆர்மீனியா நாட்டைச் சேர்ந்த ஒரு  சதுரங்க வீரர் ஆவார். 1995  ஆம் ஆண்டு பிப்ரவரி மாதம் 25 ஆம் தேதியன்று ஆர்மீனியாவின் எரவான் நகரத்தில் இவர் பிறந்தார். 2013 ஆம் ஆண்டில்  கிராண்ட்மாசுட்டர் பட்டத்தை  பிடே அமைப்பு இவருக்கு வழங்கியது.

## சதுரங்க வாழ்க்கை
2013 ஆம் ஆண்டு மே மாதத்தில் பக்கூவில் நடைபெற்ற வாரியக் கூட்டத்தின் போது இவருக்கு கிராண்ட்மாசுட்டர் பட்டம் வழங்கப்பட்டது. அப்போது இவர் ஆர்மேனியாவின் 14 வயதுக்கு உட்பட்டவர்கள் பிரிவில் வாகையாளராக (2008) இருந்தார். இதைத் தவிர ஐரோப்பிய 16 வயதுக்கு உட்பட்டோர் வாகையாளர் (2010), காசுபாரியன் நினைவு இளம் மாசுட்டர்கள் போட்டியின் வெற்றியாளர் (2010), 2011 இளம் சதுரங்க நட்சத்திரங்கள் சதுரங்கப் போட்டி வெற்றியாளர், 2012 அல்பேனியா திறந்தநிலை போட்டி வெற்றியாளர், 2013 ஆம் ஆண்டில் நடைபெற்ற பன்னாட்டு திறந்தநிலை எசுகாக்சு விலா டி சிட்சசு போட்டி வெற்றியாளர் என பல்வேறு வெற்றிகளைக் குவித்திருந்தார். 2017 ஆம் ஆண்டில் இரண்டாவது எரவான் திறந்தநிலை போட்டி, ஒன்பதாவது பினாங்கு திறந்தநிலை சதுரங்கப் போட்டி, இயோலிமார்க் பன்னாட்டு திறந்தநிலை சதுரங்கப் போட்டி ஆகியவற்றை வென்றார். 2019 ஆம் ஆண்டில், 7/9 புள்ளிகளுடன் 26ஆவது எல்கோய்பார் கிராண்ட்மாசுட்டர் போட்டியை வென்றார்.

2019 ஆம் ஆண்டு சூன் மாதத்தில் வட கரோலினாவின் சார்லோட்டில் நடைபெற்ற சார்லோட் சதுரங்க மையத்தின் கோடை 2019 கிராண்டு மாசுட்டர் விதிமுறை அழைப்புப் போட்டியில்  கிரிகோரியன் 6.0/9 புள்ளிகளுடன் பன்னாட்டு மாசுட்டர்  அலெக்சாண்டர் ஆசுட்ரோவ்சுக்கியுடன் முதலிடத்தைப் பிடித்தார்.

2021 ஆம் ஆண்டில், கிரிகோரியன் 46ஆவது செவில்லே திறந்தநிலை போட்டியை வென்றார். சால்வடார் டெல் ரியோ டி ஏஞ்சலிசூடன் 5.5/7 என்ற புள்ளிகளுடன்  முதல் இடத்தைப் பிடித்தார், சமநிலை முறிவு ஆட்டங்களையும் வென்றார். 

ஏப்ரல் 2025 நிலவரப்படி இவர் ஒன்பதாவது அதிக மதிப்பீடு பெற்ற செயலில் உள்ள ஆர்மேனிய வீரர் என்ற சிறப்பைப் பெற்றிருந்தார்.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:ஆர்மீனிய சதுரங்க வீரர்கள்
அந்த்துவார்

**ஹந்த்துவார்** (*Handwara*), இந்தியாவின் ஜம்மு காஷ்மீர் ஒன்றியப் பகுதியின் குப்வாரா மாவட்டத்தில் உள்ள நகராட்சி மன்றத்துடன் கூடிய நகரம். இது மாவட்டத் தலைமையிடமான குப்வாராவிற்கு  தெற்கே 17.1கிலோமீட்டர் தொலைவிலும், மாநிலத் தலைநகர் சிறிநகருக்கு வடமேற்கே 71.6 கிலோமீட்டர் தொலைவிலும் உள்ளது. ஹந்துவாரா நகரம் ஆப்பிள் தோட்டங்களுக்கும், வாதுமைக் கொட்டைக்கும் பெயர் பெற்றது.

## புவியியல்
 பாகையில் அமைந்த ஹந்துவாரா நகரம், கடல் மட்டத்திலிருந்து1,582 மீட்டர் (5,190 அடி) உயத்தில் பிர் பாஞ்சல் மலைத்தொடரில் உள்ளது. இந்நகரத்தில் ஜீலம் ஆற்றின் துணை ஆறான போக்ரு ஆறு பாய்கிறது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 2,011 குடியிருப்புகளும் கொண்ட ஹந்த்துவார் நகராட்சியின்  மக்கள் தொகை  13,600 ஆகும். அதில் 7,379 ஆண்கள் மற்றும்  6,221 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 14.25% வீதம் உள்ளனர்.  பாலின விகிதம் 1000 ஆண்களுக்கு  843 பெண்கள் வீதம் உள்ளனர். சராசரி எழுத்தறிவு  77.26% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 0.43 % மற்றும் 0.12% ஆக உள்ளனர். இந்து சமயத்தினர் 8.25%, இசுலாமியர் 90.29%, சமணர்கள், கிறித்தவர்கள் 0.51%, சீக்கியர்கள்  0.54% மற்றும் பிற சமயத்தினர் 0.41% % வீதம்  உள்ளனர்.
## கல்வி நிலையங்கள்
* அரசு மருத்துவக் கல்லூரி, ஹந்த்துவார் 
* அரசு கலை மற்றும் அறிவியல் கல்லூரி, ஹந்த்துவார் 
* அரசு ஆண்கள் மேனிலைப் பள்ளி, ஹந்த்துவார் 
*அரசு பெண்கள் மேனிலைப் பள்ளி,  ஹந்த்துவார்
* அரசு தொழிற்பயிற்சி நிலையம், ஹந்த்துவார் 
## போக்குவரத்து
### இரயில்
ஹந்த்துவாருக்கு அருகில் அமைந்த தொடருந்து நிலையம் 30 கிலோமீட்டர் தொலைவில் உள்ள பாரமுல்லா தொடருந்து நிலையம் ஆகும். 

### சாலைப் போக்குவரத்து
தேசிய நெடுஞ்சாலை எண் 701  பாரமுல்லா-ரபியாபாத்-குப்வாரா- ஹந்த்துவார்-தங்தாரை நகரங்களை இணைக்கிறது.
## தீவிரவாத தாக்குதல்கள்
2016 அந்த்துவார் இராஷ்டிரிய ரைபிள்ஸ் முகாம் மீது இஸ்லாமியத் தீவிரவாதிகள் நடத்திய தாக்குதலில் 3 திவீரவாதிகள் கொல்லப்பட்டனர்.

## மேற்கோள்கள்

## வெளி இணைப்புகள்
* 

பகுப்பு:குப்வாரா மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
சராரி செரீப்

**சராரி செரீப்** (*Charari Sharief*), இந்தியாவின் ஜம்மு காஷ்மீர் ஒன்றியப் பகுதியின் பட்காம் மாவட்டத்தில் உள்ள பேரூராட்சி ஆகும்.இவ்வூரில் இசுலாமிய சூபி ஞானியின் நினைவுப் பள்ளிவாசல் அமைந்துள்ளது. சராரி செரீப் நகரம், மாவட்டத் தலைமையிடமான பட்காமிற்கு தெற்கே 26.5 கிலோமீட்டர் தொலைவிலும், சிறிநகருக்கு தெற்கே 31.7 கிலோமீட்டர் தொலைவிலும் உள்ளது.

## புவியியல்
கடல் மட்டத்திலிருந்து  உயரத்தில்,  பிர் பாஞ்சல் மலைத்தொடரில் சராரி செரீப் நகரம் அமைந்துள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  12 வார்டுகளும், 2,098 குடியிருப்புகளும் கொண்ட சராரி செரீப்  நகரத்தின்  மக்கள் தொகை 11,533 ஆகும். அதில் 5,904 ஆண்கள் மற்றும் 5,629  பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 14.20%  வீதம் உள்ளனர்.  பாலின விகிதம் 1000 ஆண்களுக்கு  953 பெண்கள் வீதம் உள்ளனர். சராசரி எழுத்தறிவு 65.66% ஆக  உள்ளது. இதன் மக்கள் தொகையில் இசுலாமியர் 99.80% மற்றும் பிற சமயத்தினர்  0.20% வீதம்  உள்ளனர்.

## தீவிரவாத தாக்குதல்கள்
அக்டோபர் 2001ல் வெள்ளிக் கிழமை சராரி செரீப் மசூதியில் தொழுகை முடித்த வெளியே வந்த முஸ்லீம்கள் மீது சுன்னி இஸ்லாமியத் தீவிரவாதிகள் துப்பாக்கியால் சுட்டதில் 4 பேர் சம்ப இடத்தில் கொல்லப்பட்டனர் மற்றும் 50 பேர் காயமடைந்தனர்.

2015ல் அதே பள்ளிவாசல் மீது தீவிரவாதிகள் கையெறி குண்டு வீசியதில் 10 பக்தர்கள் காயமடைந்தனர்.

## மேற்கோள்கள்

## வெளி இணைப்புகள்
* Holy Places (Budgam District official website)

பகுப்பு:பட்காம் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
லைகோடான் கிப்சோனே

*'லைகோடான் சயுயென்சிசு* (*Lycodon zayuensis*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இந்த பாம்பு தாய்லாந்தில் காணப்படுகிறது. தாய்லாந்தில் உள்ள வனவிலங்குகள் மற்றும் குறிப்பாக, இந்த புதிய இனத்தின் வகையை உள்ளடக்கிய முதன்மைக் காடுகளின் பாதுகாப்பில் ஈடுபட்டதற்காக, "தாய்லாந்தின் பறவைகள் பாதுகாப்பு சங்கத்தின்" நிர்வாக இயக்குநரும், "லவ் வனவிலங்கு அறக்கட்டளையின்" நிர்வாகக் குழுவின் தலைவருமான திருமதி நான்சி லின் கிப்சனின் பெயரால் இந்தச் சிற்றினம் பெயரிடப்பட்டது.

## மேற்கோள்கள்

பகுப்பு:பாம்புகள்
பகுப்பு:லைகோடான்
2001 ஜம்மு மற்றும் காஷ்மீர் சட்டமன்றத் தாக்குதல்

1 அக்டோபர் 2001 அன்று சிறிநகரில் உள்ள சம்மு காசுமீர் சட்டப் பேரவை வளாகத்தில் மதியம் 2 மணி அளவில் நுழைந்த ஜெய்ஸ்-இ-முகமது அமைப்பின் தீவிரவாதிகள் காரில் வெடிகுண்டுகளை நிரப்பி  தற்கொலை தாக்குதலை நடத்தினர். இந்நிகழ்வில் 38 பொதுமக்கள் மற்றும் ஜெய்ஸ்-இ-முகமது அமைப்பின் 3 தீவிரவாதிகள் கொல்லப்பட்டனர்.மேலும் 40 பேர் காயமடைந்தனர்.இத்தற்கொலைப் படைத் தாக்குதலுக்கு ஜெய்ஸ்-இ-முகமது எனும் தீவிரவாத அமைப்பினர் பெறுப்பேற்றனர்.

## இதனையும் காண்க
*இந்தியாவில் பயங்கரவாத தாக்குதல்களின் பட்டியல்
## மேற்கோள்கள்

பகுப்பு:ஜம்மு காஷ்மீரில் தீவிரவாதம்
பகுப்பு:ஜம்மு காஷ்மீர் சட்டப் பேரவை 
பகுப்பு:சம்மு காசுமீர்
பிரமோத் குமார் சிங்

**பிரமோத் குமார் சிங்** (*Pramod Kumar Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் அவுரங்காபாத் மாவட்டம் இரபிகஞ்ச் பகுதியினைச் சேர்ந்தவர். இவர் 1985ஆம் ஆண்டு அவுரங்காபாத் சச்சிதானந்தா சின்கா கல்லூரியில் இடைநிலைப் படிப்பினை பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் இரபிகஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
 
## தேர்தல் செயல்பாடு
### 2025

## மேற்கோள்கள்

 பகுப்பு: பீகார் சட்டமன்ற உறுப்பினர்கள்
லைகோடான் இர்வினி

*'லைகோடான் இர்வினி* (*Lycodon irwini*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இது இந்தியாவில் நிக்கோபார் தீவுகளை தாயகமாகக் கொண்டது.

## சொற்பிறப்பியல்
இந்த சிற்றினத்தின் குறிப்பிட்ட பெயரான, *இர்வினி*, ஆத்திரேலிய மிருகக்காட்சிசாலையின் புரவலரும் பாதுகாப்பாளருமான இசுடீவ் இர்வின் நினைவாக பெயரிடப்பட்டது.

## விளக்கம்
*லைகோடான் இர்வினி* சராசரியாக 71 முதல் 84 சென்டிமீட்டர் (27,9 முதல் 33 அங்குலங்கள்) நீளம் வரை வளரக்கூடியது. 119 சென்டிமீட்டர்கள் (46,8 அங்குலங்கள் வரை) நீளமுள்ள மாதிரிகளும் கண்டுபிடிக்கப்பட்டுள்ளது. இதன் உடல் மெல்லியதாக இருக்கும். நீண்ட வால் படிப்படியாக ஒரு வெண்மை நிற முனைய உடற்மேல் செதிலில் சுருங்குகி முடிகிறது. தலை நீள்வட்ட வடிவில் சற்று தட்டையாக உள்ளது. இதன் வால் நீளம் சராசரியாக 16 முதல் 18 சென்டிமீட்டர் (6.2 முதல் 7 அங்குலம்) வரை இருக்கும்.

## பரவல்
*லைகோடான் இர்வினி* ஈரமான பசுமையான காடுகளை விரும்புகிறது. இது கிரேட் நிக்கோபார் தீவில் மட்டுமே அறியப்படுகிறது, இது தீவுக்கு மட்டுமே பரவியிருக்கலாம் என்று கூறுகிறது.

## மேற்கோள்கள்

பகுப்பு:பாம்புகள்
பகுப்பு:லைகோடான்
2002 மும்பை பேருந்து குண்டு வெடிப்பு

**2002 மும்பை பேருந்து குண்டு வெடிப்பு**, 2 டிசம்பர் 2002 அன்று  மும்பை பேருந்தில் வைக்கப்பட்டிருந்த  வெடிகுண்டு கட்கோபர் பேருந்து நிலையத்தில் 18:45 மணி அளவில் வெடித்து சிதறியதில் 2 பயணிகள் கொல்லப்பட்டனர் மற்றும் 50க்கும் மேற்பட்டோர் காயமடைந்தனர்.

பின்னர் அந்தேரியில் வேறு ஒரு பேருந்தில் வைக்கப்பட்டிருந்த வெடிகுண்டை காவல்துறையினர் செயலிழக்கச் செய்தனர்.இச்செயலுக்கு எந்த தீவிரவாத அமைப்பும் பொறுப்பேற்கவில்லை.
## இதனையும் காண்க
*இந்தியாவில் பயங்கரவாத தாக்குதல்களின் பட்டியல்
## மேற்கோள்கள்

## வெளி இணைப்புகள்

பகுப்பு:இந்தியாவில் இஸ்லாமிய பயங்கரவாதம்
பகுப்பு:மும்பை
2002 கொல்கத்தா அமெரிக்க பண்பாட்டு மையம் மீதான தாக்குதல்

**2002 கொல்கத்தா அமெரிக்க பண்பாட்டு மையம் மீதான தாக்குதல்**, இந்தியாவின் மேற்கு வங்காள மாநிலத்தின் தலைநகரான கொல்கத்தாவில் உள்ள அமெரிக்க பண்பாட்டு மையம் மீது 22 சனவரி 2002 அன்று இசுலாமியத் தீவிரவாதிகள் ஏகே-47 துப்பாக்கிகளால் சுட்டதில் 4 காவல்துறையினரும், ஒரு தனியார் காவலரும் கொல்லப்பட்டனர். இப்பண்பாட்டு மையத்தில்  ஒரு நூலகம் மற்றும் அமெரிக்க தூதரகத்தின் பொது விவகாரங்கள் பிரிவுகள் செயல்பட்டுக் கொண்டிருந்தது.இத்தாக்குதலுக்கு ஹர்கத்-உல்-ஜிகாத்-அல்-இஸ்லாமி எனும் இசுலாமிய தீவிரவாத அமைப்பு பொறுப்பு ஏற்றது.
## இதனையும் காண்க
*இந்தியாவில் பயங்கரவாத தாக்குதல்களின் பட்டியல்
## மேற்கோள்கள்

## வெளி இணைப்புகள்
*The arrest of Aftab Ansari
*Aftab Ansari exposes spread of Dawood tentacles

பகுப்பு:கொல்கத்தா
பகுப்பு:இந்தியாவில் இஸ்லாமிய பயங்கரவாதம்
2005 தில்லி குண்டுவெடிப்புகள்

**2005 தில்லி குண்டுவெடிப்புகள்** (*2005 Delhi bombings*), 29 அக்டோபர் 2005 அன்று மாலை லஷ்கர்-ஏ-தொய்பா மற்றும் இந்தியன் முஜாகிதீன் அமைப்புகளின் இசுலாமியத் தீவிரவாதிகள்  தில்லியின்  பாகர்கஞ்ச், சரோஜினி நகர் சந்தை மற்றும் கோவிந்தபுரி பகுதிகளில் நடத்திய வெடிகுண்டு தாக்குதல்களில், 61 பொதுமக்கள் கொல்லப்பட்டனர் மற்றும் 92 பேர் காயமடைந்தனர்.இத்தாக்குதல்களுக்கு  லஷ்கர்-ஏ-தொய்பா எனும் தீவிரவாத அமைப்பு பொறுப்பு ஏற்றது.இத்தாக்குதலில் இந்தியன் முஜாகிதீன் அமைப்பு தொடர்பில் இருந்ததாகக் கருதப்படுகிறது.
## கொல்லப்பட்டவர்கள்

## இதனையும் காண்க
*இந்தியாவில் பயங்கரவாத தாக்குதல்களின் பட்டியல்
## மேற்கோள்கள்

## வெளி இணைப்புகள்
*Incident Summary at the Global Terrorism Database.
*Serial Blasts in Delhi . 13 September 2008. *indiatwo.com*.
*How the Delhi blasts case was cracked. 20 October 2006.
*Serial blasts rock Delhi, nearly 50 dead. *[[NDTV]]*.
*India explosions. 29 October 2005. *[[CNN Asia Pacific]]*.
*Editorial: Serial blasts, sleeper cells and terror. 31 October 2005. *Times of India*.
*Video report. *[[MSNBC]]*.
*News. ''BBC Delhi''.
*News update. *BBC India*.

பகுப்பு:இந்தியாவில் இஸ்லாமிய பயங்கரவாதம்
பகுப்பு:தில்லி
லைகோடான் ஜாரா

**லைகோடான் ஜாரா'' (''Lycodon jara'') என்பது கொலுபிரிடே [[குடும்பம் (உயிரியல்)|குடும்பத்தைச்]] சேர்ந்த ஓநாய் [[பாம்பு]] [[இனம் (உயிரியல்)|சிற்றினம்]] ஆகும். பொதுவாக இவை இரட்டை புள்ளி ஓநாய் பாம்பு என்று அழைக்கப்படுகிறது. ''லைகோடான் ஜாரா'' [[ஆசியா|ஆசியாவில்]] மட்டுமே காணப்படும் [[அகணிய உயிரி]].

==பரவல்==
[[வங்காளதேசம்]], [[இந்தியா]] ([[அசாம்]], [[ஒடிசா]], [[அருணாசலப் பிரதேசம்]], [[மணிப்பூர்]], [[மேற்கு வங்காளம்|மேற்கு வங்கம்]] மற்றும் [[உத்தரப் பிரதேசம்|உத்தரப் பிரதேசத்தின்]] சில பகுதிகள்) நேபாளம் ஆகிய நாடுகளில் ''லை. ஜாரா'' காணப்படுகிறது.


==விளக்கம்==
பள்ளத்தில் இருக்கும் கண், சிறியது. 7 வரிசைகளில், தோள்பட்டை செதில்கள் மென்மையாக இருக்கும். வயிற்றுப்புறச் செதில்கள் 167-175, பக்கவாட்டாக கோணப்படுத்தாமல், குத வகுக்கப்பட்ட வாலடிச் செதில்கள் 56-63 வரை இரண்டு வரிசைகளில் அமைந்துள்ளன. இதனுடைய நீளம் 35 செ.மீ. நீளம் வரை இருக்கும்.

==படங்கள்==
<gallery>
File:AB120 Lycodon jara - underside of head.JPG
File:AB121 Lycodon jara - ventrals, anals & caudals.JPG
File:Rescued individual from Jalpaiguri, West Bengal..jpg|**மேற்கு வங்காளம் ஜல்பைகுரியில் மீட்கப்பட்ட *லை. ஜாரா**'
File:Rescued individual from Jalpaiguri, West Bengal.jpg|alt=
</gallery>

== மேற்கோள்கள் ==


==பிற பார்வை==
* Lanza, B. 1999 A new species of *Lycodon'' from the Philippines, with a key to the genus (Reptilia: Serpentes: Colubridae). Tropical Zoology 12: 89-104

பகுப்பு:பாம்புகள்
பகுப்பு:லைகோடான்
நீல் பர்னார்டு

**நீல் டி. பர்னார்டு** (**Neal D. Barnard**) (பிறப்பு: 10 ஜூலை 1953) ஒரு அமெரிக்க மருத்துவரும், நூலாசிரியரும், விலங்குரிமை ஆர்வலரும், பொறுப்புள்ள மருத்துவத்திற்கான மருத்துவர்கள் குழுவின் (PCRM) நிறுவனத் தலைவரும் ஆவார். பர்னார்டு தாவர அடிப்படையிலான முழுமையான உணவு முறையைக் குறித்த புத்தகங்களை எழுதியுள்ளார்.

## வாழ்க்கைக் குறிப்பு
பர்னார்டு வடக்கு டகோட்டாவின் ஃபார்கோ நகரில் பிறந்து வளர்ந்தவர். அவர் ஜார்ஜ் வாஷிங்டன் பல்கலைக்கழக மருத்துவப் பள்ளியில் மருத்துவப் பட்டம் பெற்றார், அங்கு அவர் நனிசைவ உணவுமுறை குறித்து ஆராயத் தொடங்கினார். அவர் அமெரிக்க மனநல மருத்துவம் மற்றும் நரம்பியல் வாரியத்தால் வாரியச் சான்றிதழ் பெற்றவரும், அமெரிக்க இருதயவியல் கல்லூரியின் உறுப்பினரும், அமெரிக்க மருத்துவ சங்கத்தின் வாழ்நாள் உறுப்பினரும் ஆவார்.

பர்னார்டு விலங்குரிமைகளுக்கும் குரல் கொடுப்பவர் ஆவார். அவர் பீட்டா அமைப்பின் *அனிமல் டைம்ஸ்* இதழுக்கு கட்டுரைகளைப் பங்களித்துள்ளார்.

## விருதுகள்
*வாழ்வுமுறை மருத்துவ முன்னோடி விருது (Lifestyle Medicine Trailblazer Award), 2016 – அமெரிக்க வாழ்வுமுறை மருத்துவக் கல்லூரி (American College of Lifestyle Medicine [ACLM]) வழங்கியது
*6வது தாவர உணவுத் திட்ட வழிகாட்டி விருது (Plantrician Project Luminary Award), 2019 – பிளான்ட்ரிசியன் ப்ராஜெக்டு அமைப்பு வழங்கியது

## இவற்றையும் காண்க
* விலங்குரிமை

## மேற்கோள் தரவுகள்

## வெளியிணைப்புகள்

* 
* 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
பகுப்பு:அமெரிக்க மருத்துவர்கள்
பகுப்பு:விலங்குரிமை அறிஞர்கள்
பகுப்பு:அமெரிக்க உயிரியலாளர்கள்
பகுப்பு:நனிசைவ ஆர்வலர்கள்
பொறுப்புள்ள மருத்துவத்திற்கான மருத்துவர்கள் குழு

**பொறுப்புள்ள மருத்துவத்திற்கான மருத்துவர்கள் குழு** (*The Physicians Committee for Responsible Medicine* அல்லது *PCRM*) என்பது அமெரிக்காவின் வாஷிங்டன், டி.சி. நகரில் அமைந்து செயற்பட்டு வரும் ஒரு இலாப நோக்கற்ற ஆராய்ச்சி அமைப்பாகும். சாரிட்டி நேவிகேட்டர் நிறுவனத்தின் கூற்றுப்படி, PCRM குழுவானது "கனிவுடன் கூடிய பயன்மிகு மருத்துவ நடைமுறை, ஆராய்ச்சி, மற்றும் சுகாதார மேம்பாட்டிற்காக" செயற்படும் அமைப்பாகும்.

இம்மருத்துவ அமைப்பு மருத்துவரும் மருத்துவ ஆராய்ச்சி அறிஞருமான நீல் பர்னார்டு என்பவரால் 1985-ல் நிறுவப்பட்டது ஆகும். இலாப நோக்கற்ற இந்த அமைப்பில் தற்போது 17,000 மருத்துவர்கள் உட்பட கிட்டத்தட்ட ஒரு மில்லியன் (பத்து லட்சம்) உறுப்பினர்கள் உள்ளனர்.

## இவற்றையும் காண்க
* நீரிழிவு நோய்
* தாவர உணவுமுறை
* நனிசைவவியல்
* விலங்குரிமை இயக்கம்

## மேற்கோள் தரவுகள்

## வெளியிணைப்புகள்
* 

பகுப்பு:நோய்ப்பரவலியலாளர்கள்
பகுப்பு:மருத்துவ சுகாதாரம்
பகுப்பு:விலங்குரிமை அமைப்புகள்
கருகம்பனை

**கருகம்பனை**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் கீரிமலைக் கிராமத்தின் தெற்குப் பகுதியில் அமைந்துள்ளது.

விவசாயத் தொழில் முக்கியத்துவம் வாய்ந்த இவ்வூரில், மாட்டுவண்டிச் சவாரிப் போட்டிகள் நடைபெறுவது வழக்கம்.

## பெயர்க்காரணம்
இவ்வூரில் கரிய பனைகள் நிறைந்திருந்ததால் "கருகம்பனை" என்ற பெயர்பெற்றதாக நம்பப்படுகிறது. ஆயினும் இவ்வூர்ப்பெயர் வந்ததற்கான பல்வேறு கருதுகோள்கள் உள்ளன.

## ஆலயங்கள்
* கருகம்பனை கவுணாவத்தை நரசிங்க வைரவர் ஆலயம்
* கருகம்பனை இராஜராஜேஸ்வரி அம்பாள் ஆலயம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சென்னை பாடல்

" **சென்னை பாடல்** " (*The Madras Song*) என்பது இந்திய பாடகி சக்திஸ்ரீ கோபாலனின் ஒரு பாடலாகும். இது சென்னை நகரத்தை பெருமைபடுத்தும் விதமாக முருகப்பா குழுமத்தால் தயாரிக்கப்பட்டது. சென்னை நிறுவப்பட்ட 375 வது ஆண்டு நிறைவை நினைவுகூரும் வகையில் 2014 ஆகத்தில்  "தி மெட்ராஸ் சாங்" தொடங்கப்பட்டது.      

இந்தப் பாடலின் தொடர்ச்சி, தி இந்து குழுமத்திற்காக ஓபஸ் ஜி7 ஆல் "மெட்ராஸ் பீட்ஸ்" என்று 2016 ஆம் ஆண்டு சென்னை நாளின் 377வது ஆண்டு விழாவின் மாலையில் தொடங்கப்பட்டது. 

## கதைக்களம்
இந்தப் பாடலின் அதிகாரப்பூர்வ காணொளி, வானூர்தியில் சொந்த ஊர் திரும்ப இயலாமல், சென்னையில் சிக்கித் தவிக்கும் ருச்சி குமாரைப் பின்தொடர்கிறது. மூன்று நாட்கள் சென்னையில் தங்க வேண்டிய நிலை ஏற்படுகையில், நகரத்தை ஆராய அதற்கான வழிகாட்டுதலுக்காக அவர் சமூக ஊடகங்களைப் பயன்படுத்துகிறார்.

இந்தக் காணொளியில் நடிகர்/மாடல் யாஸ்மின் பொன்னப்பா  ருச்சி குமாராக நடித்துள்ளார். இந்தக் காணொளியில் விசுவநாதன் ஆனந்த், கௌதம் வாசுதேவ் மேனன், சுதா ரகுநாதன், நரேஷ் ஐயர், ஆலாப் இராசு, ஹரிசரண், பிரியதர்சினி கோவிந்த், ஆர். ஜே. பாலாஜி, "கிரேசி" மோகன், "மாது" பாலாஜி ஆகியோர் தோன்றியுள்ளனர்.

## குழு

* எழுத்தாளர் / இயக்குநர்: விஜய் பிரபாகரன்
* இசை இயக்குனர்: விஷால் சந்திரசேகர்
* பாடலாசிரியர்: சுபு
* பாடகர்: சக்திஸ்ரீ கோபாலன்
* ஒளிப்பதிவாளர்கள்: ஜிவிஎஸ் ராஜு, இம்ரான் அகமது கேஆர்
* முன்னணி நடிகை: யாஸ்மின் பொன்னப்பா
* நிருவாக தயாரிப்பாளர்: கிருஷ்ணா ராம்குமார்
* இணை இயக்குனர்: சுவாதி ரகுராமன்
* உதவி இயக்குநர்கள்: மீரா. கார்த்திக், கீர்த்தி ராஜு
* தயாரிப்பு உதவியாளர்: ஆர்.எம். ரமேஷ் குமார்
* ஒளிப்படமி உதவியாளர்: பாஸ்கர்
* ஸ்டைலிஸ்ட்: யாஸ்மின் பொன்னப்பா
* தயாரிப்புக்குப் பிந்தைய பணிகள்: ரெட் ஸ்டுடியோ
* படத்தொகுப்பு: விஜய் பிரபாகரன்
* வண்ணக்கலைஞர்: மதன்
* சின்னம் வடிவமைப்பு: ஹகுஹோடோ பெர்செப்ட், சென்னை
* முருகப்பா குழுமத்தால் தயாரிக்கப்பட்டது
* வானொலி கூட்டாளி: 92.7 பிக் வானொலி

## மேற்கோள்கள்

## வெளி இணைப்புகள்
*யூடியூபில் "சென்னை பாடல்" அதிகாரப்பூர்வ காணொளி
பகுப்பு:முருகப்பா குழுமம்
பகுப்பு:சென்னை பண்பாடு
பகுப்பு:தமிழ்ப் பாடல்கள்
நாகேந்திர ரவுத்

**நாகேந்திர ரவுத்** (*Nagendra Raut*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சீதாமரி மாவட்டம் சுர்சண்டு பகுதியினைச் சேர்ந்தவர். நாகேந்திர ரவுத் 1984ஆம் ஆண்டு முசபர்நகர் பீகார் பல்கலைக்கழகத்தில் முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுர்சண்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2025

## மேற்கோள்கள்

பகுப்பு: பீகார் சட்டமன்ற உறுப்பினர்கள்
பகுப்பு:ஐக்கிய ஜனதா தளம் அரசியல்வாதிகள்
தமிழ்நாட்டின் அகணியத் தாவரவளம்

**தமிழ்நாட்டின் அகணியத் தாவரவளம்** (*Endemic flora of Tamilnadu*) என்பதில் அடங்கியுள்ள அகணியத்  தாவரங்களை, தமிழ்நாடு அரசின்  பல்லுயிர் பெருக்க வாரியம் (Tamil Nadu State Biodiversity Board (TNBB)), சென்னைக் கிறித்துவக் கல்லூரியின் துறைசார்ந்த ஆய்வறிஞர்களோடு இணைந்து, ஆய்ந்து வெளியிட்டுள்ளது.

## தனித்துவம்
அகணிய உயிரி அல்லது அகணியம் (Endemism) என்பது எந்தவொரு தரவரிசையிலான வகைப்பாட்டு அலகுகள் அல்லது உயிரினங்களை (தாவரங்கள், விலங்குகள் மற்றும் நுண்ணுயிரிகள் உட்பட) உள்ளடக்கியது ஆகும். அவை ஒரு குறிப்பிட்ட புவிசார் பகுதியில் காணப்படுகின்றன. அந்நிலப்பகுதியானது, பொதுவாக புவியியல், சூழலியல் அல்லது காலத் தடைகளால், தனிமைப்படுத்தப்பட்டு, பெரியதாகவோ அல்லது சிறியதாகவோ இருக்கலாம். ஒரு சீரான புவிசார் பகுதியின் அளவு, ஒத்த தாவர வரலாறு மற்றும் சூழலியல் நிலைமைகள் அதிகரிக்கும் போது, அந்த தனித்துவத் தன்மையின் அதிகரிக்கிறது.

## பாதுகாப்புத் திட்டம்
தமிழ்நாட்டின் அகணிய உயிரினங்களின் பட்டியல், அவற்றின் பாதுகாப்புத் திட்டத்திற்கு அடிப்படை அவசியம் ஆகும். அப்பட்டியலைக் கொண்டே, அவற்றிற்க்கு தேவைப்படும், வேறுபடும் திட்டங்களை இயற்றி பாதுகாக்க இயலும்.  என்விசு'' (ENVIS) சிறப்பிதழில், கீழ்கண்ட  ஆய்வு அறிக்கைள் இடம்பெற்றுள்ளன.
# தமிழ்நாட்டின் தனித்துவமான பூக்கும் தாவரங்களின் சரிபார்ப்புப் பட்டியல்
# அகத்தியமலை உயிர்க்கோளக் காப்பகம்
# நீலகிரி உயிர்க்கோளக் காப்பகம் 
# ஆனைமலை புலிகள் காப்பகம்

## தமிழ்நாட்டின் அகணியத் தாவரப்பட்டியல்
இதில் இதுவரை 365 அகணிய தாவரச் சிற்றினங்கள் பட்டியலில் இணைக்கப்பட்டுள்ளன.

## குறிப்புகள்


## மேற்கோள்கள்

## இவற்றையும் காணவும்
* தாவரவளம்
* இந்தியாவில் அழிவுநிலையில் உள்ள அகணியத் தாவரங்களின் பட்டியல்
* மூலிகைப் பட்டியல் (தமிழ்நாடு)
* சங்க இலக்கியங்களில் தாவரங்கள் (நூல்)
* தமிழரும் தாவரமும் (நூல்)
* அல்கா#தமிழ் இலக்கியங்களில் பாசி

பகுப்பு:அகணியத் தாவரங்கள்
பகுப்பு:தமிழ்நாட்டு உயிர்க்கோளக் காப்பகம்
பகுப்பு:தமிழ்நாட்டின் தாவரங்கள்
வைசைட்டு

**வைசைட்டு** (*Vaesite*) என்பது NiS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் வைசைட்டு கனிமத்தை Va என்ற குறியீட்டால் அடையாளப்படுத்துகிறது.

காங்கோ மக்களாட்சிக்  குடியரசில் கேட்டரைட்டுடன் சேர்ந்து காணப்படுகிறது. இது பெல்சிய கனிமவியலாளரான இய்யோகன்னசு எஃப். வைசின் நினைவாகப் பெயரிடப்பட்டது. இக்கனிமம்  பைரைட்டு குழுவின் ஒரு பகுதியாகும்.

## மேற்கோள்கள்

*Webmineral.com - Vaesite
*Handbook of Mineralogy - Vaesite 

பகுப்பு:நிக்கல் கனிமங்கள்
பகுப்பு:கனசதுரக் கனிமங்கள்
பகுப்பு:சல்பைடு கனிமங்கள்
வடக்கு வங்காள சமவெளி

**வடக்கு வங்காள சமவெளி** (*North Bengal plains*) இந்தியாவின் மேற்கு வங்காள மாநிலத்தில் தெராய் மண்டலத்தின்  தெற்கிலிருந்து தொடங்கி கங்கையின் இடது கரை வரை தொடர்கிறது. இயல்பைகுரியின் தெற்குப் பகுதிகள், வடக்கு தினாச்பூர் (சில முக்கிய வடக்குப் பகுதிகளைத் தவிர), தெற்கு தினாச்பூர், மால்டா மற்றும் கூச் பெகார் மாவட்டங்கள் இந்த புவியியல் பகுதியை உருவாக்குகின்றன. வடக்கு தினாச்பூர் மாவட்டத்தில் உள்ள குறுகிய நிலப்பரப்பு மகானந்தா வழித்தடம் என்று அழைக்கப்படுகிறது. இந்த வழித்தடம் வடக்கிலிருந்து தெற்காகச் சென்று மால்டா மாவட்டத்தை இயல்பைகுரி, அலிப்பூர்துவார் மற்றும் கூச் பெகர் சமவெளியுடன் இணைக்கிறது. வடக்கு மற்றும் தெற்கு தினாச்பூரின் முழுப் பகுதியும் வண்டல் நிறைந்த சமவெளியாகும்

கங்கை-பிரம்மபுத்திரா நதி அமைப்பின் படிவுகளால் வடக்கு வங்காள சமவெளி உருவாக்கப்பட்டது. சில்லாங் பீடபூமிக்கும் சோட்டாநாக்பூர் பீடபூமிக்கும் இடையில் அமைந்துள்ள இராச்மகால்-காரோ இடைவெளியில் இந்த படிவு முக்கியமாக தோன்றுகிறது. சுந்தரவனப் பகுதி வரை தொடர்கிறது.  மேலும் இது பெரும்பாலும் ஆறுகளிலுள்ள தோற்றத்தின் நான்காம் நிலை படிவுகளால் ஆனது. இமயமலை தோற்ற வண்டல்கள் இமயமலை முன்நிலப் படுகையில் படிந்து வடக்கு வங்காள சமவெளியை உருவாக்கின. இதன் மாற்றம் இன்றும் தொடர்கிறது.

வடக்கு வங்காள சமவெளிகள் பகுதி பல மருத்துவ தாவரங்களுக்கும் தாயகமாகும். 

## மேற்கோள்கள்

பகுப்பு:மேற்கு வங்காளப் புவியியல்
பகுப்பு:இந்திய சமவெளிகள்
பகுப்பு:மேற்கு வங்காளத்தின் நிலப்பரப்புகள்
பெல்துபி

**பெல்துபி** (*Beldubi*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.

## புவியியல்
 என்ற புவியியல் ஆள்கூறுகளில் பெதுபி கிராமம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபி நகரத்தின் மக்கள் தொகை 8983 ஆகும். இக்மக்கள் தொகையில் ஆண்கள் சதவீதம் 50% ஆகவும்  பெண்கள் சதவீதம் 50%. ஆகவும் இருந்தது. பெல்துபியின் சராசரி கல்வியறிவு விகிதம் 62% ஆகும். இது தேசிய சராசரியான 59.5% என்பதை விட அதிகமாகும். ஆண்களில் 56% மற்றும் பெண்கள் 44% கல்வியறிவு பெற்றவர்களாக இருந்தார்கள். மக்கள் தொகையில் 14% பேர் 6 வயதுக்குட்பட்டவர்கள்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபியின் மொத்த மக்கள் தொகை 10,871 ஆகும். இதில் 5,568 (51%) ஆண்களும்  5,303 (49%) பெண்களும் இருந்தனர். 6 வயதுக்குட்பட்ட குழந்தைகளிம் மக்கள் தொகை 1,360. பெல்துபியில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:ஹவுரா மாவட்டம்
பிகிககோலா

**பிகிககோலா** (*Bikihakola*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.

## புவியியல்
 என்ற புவியியல் ஆள்கூறுகளில் பிகிககோலா நகரம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலா  நகரத்தின் மக்கள் தொகை 11901 ஆகும். இக்மக்கள் தொகையில் ஆண்கள் சதவீதம் 52% ஆகவும்  பெண்கள் சதவீதம் 48%. ஆகவும் இருந்தது. பிகிககோலா சராசரி கல்வியறிவு விகிதம் 66% ஆகும். இது தேசிய சராசரியான 59.5% என்பதை விட அதிகமாகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 10,557. கல்வியறிவு பெற்றவர்களில் 6 வயதுக்கு மேற்பட்டவர்கள் 82.53% என்பதை விட அதிகமாக இருந்தனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலாவின் மொத்த மக்கள் தொகை 14,540 ஆகும். இதில் 7,517 (52%) ஆண்களும்  7,023 (48%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 1,749 ஆகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:ஹவுரா மாவட்டம்
கப்பீரியா

**கப்பீரியா** (*Gabberia*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்..

## புவியியல்
. என்ற புவியியல் ஆள்கூறுகளில் கப்பீரியா நகரம் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியா  நகரத்தின் மக்கள் தொகை 4974 ஆகும். இக்மக்கள் தொகையில் ஆண்கள் சதவீதம் 51% ஆகவும்  பெண்கள் சதவீதம் 49%. ஆகவும் இருந்தது. கப்பீரியா சராசரி கல்வியறிவு விகிதம் 64% ஆகும். இது தேசிய சராசரியான 59.5% என்பதை விட அதிகமாகும். கப்பீரியாவில் ஆண்களின் கல்வியறிவு சதவீதம் 70 சதவீதமாகவும் பெண்களின் கல்வியறிவு சதவீதம் 57 சதவீதம் ஆகவும் இருந்தது. மொத்த மக்கள் தொகையில் 16 சதவீதம் பேர் 6 வயதுக்கு மேற்பட்டவர்களாக இருந்தனர்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியாமொத்த மக்கள் தொகை 5823 ஆகும். இதில் 2988 (51%) ஆண்களும்  2835 (49%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 775 ஆகும். கப்பீரியாவில் மொத்த கல்வியறிவு பெற்றவர்களின் எண்ணிக்கை 4110 ஆகும். 6 வயதுக்கு மேற்பட்டவர்கள் மக்கள் தொகையில் 82.41% ஆக இருந்தது.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:ஹவுரா மாவட்டம்
சாம் சாங்க்லாண்டு

**சாமுவேல் எல். சாங்க்லாண்டு** (*Samuel L. Shankland* (பிறப்பு: அக்டோபர் 1, 1991) ஓர் அமெரிக்க சதுரங்கப் பேராதன் ஆவார். இவர் 2018 இல் அமெரிக்க சதுரங்க வாகையாளர் போட்டியில் வெற்றி பெற்றார்.

சாங்க்லாண்டு 2008, 2009, 2011, 2012 ஆம் ஆண்டுகளில் கலிபோர்னியா மாநில வாகையாளராகவும், 2009 இல் மாநிலங்களுக்கான வாகையாளராகவும் வெற்றி பெற்றார். 2008 உலக 18-அகவைக்குட்பட்டோருக்கான வாகைப் போட்டியில் வெண்கலப் பதக்கம் வென்றார். 2010 இல் அமெரிக்க இளையோர் வாகைப் போட்டியில் வெற்றி பெற்றார். 2008 இல் பன்னாட்டு மாசுடர் பட்டத்தையும், 2011 இல் பேராதன் பட்டத்தையும் பெற்றார். 2600 என்ற பிடேயின் தரவுகளை 2012 இல் எட்டினார், 2014 இல் உலகின் முதல் 100 சிறந்த சதுரங்க வீரர்களில் பட்டியலில் இணைந்தார்.

2025 அமெரிக்கக் கண்ட சதுரங்க வாகைப் போட்டியில் வெற்றி பெற்று, பிடேயின் 2025 சதுரங்க உலகக் கோப்பைப் போட்டியில் விளையாட நேரடியாகத் தகுதி பெற்றார். 2025 சதுரங்க உலகக் கோப்பைப் போட்டியில் காலிறுதி வரை முன்னேறினார். காலிறுதியில், அந்திரேய் எசிப்பென்கோவிடம் 2:4 ஆகத் தோற்றார்..

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அமெரிக்க சதுரங்க வீரர்கள்
பிலேல் பெல்லாசீன்

**பிலேல் பெல்லாசீன்** (*Bilel Bellahcene*) என்பவர் அல்சீரியா நாட்டைச் சேர்ந்த ஒரு  சதுரங்க வீரர் ஆவார். 1998 ஆம் ஆண்டு மார்ச்சு மாதம் 14 ஆம் தேதியன்று பிரான்சு நாட்டின்  சித்ராசுபூர்க்கு நகரத்தில் இவர் பிறந்தார். 2018 ஆம் ஆண்டில்  கிராண்ட்மாசுட்டர் பட்டத்தை பிடே அமைப்பு இவருக்கு வழங்கியது. 2018 ஆம் ஆண்டு வரை  பிரான்சு நாட்டிலும் 2018 ஆம் ஆண்டு முதல் அல்சீரியா நாட்டிலும் இவர் வாழ்ந்து வருகிறார். 

## சதுரங்க வாழ்க்கை
2021 ஆம் ஆண்டு சனவரி மாத  நிலவரப்படி, பெல்லாசீன் அல்சீரியாவில் முதலிடத்தில் உள்ள வீரராக உள்ளார்.

2018 ஆம் ஆண்டு நடைபெற்ற சதுரங்க ஒலிம்பியாடு போட்டியில் முதல் பலகையில் பெல்லாசீன் அல்சீரியாவைப் பிரதிநிதித்துவப்படுத்தினார்.

பெல்லாசீன் 2019 ஆம் ஆண்டு பிடே மண்டலம் 4.1 வாகையாளர் பட்டத்தை 9 இல் 9 புள்ளிகளுடன் வென்றார்.  இதன் மூலம் 2019 சதுரங்க உலகக் கோப்பைக்குத் தகுதி பெற்றார். முதல் சுற்றில்,  இகாரு நகமுராவை தோற்கடிக்கும் அளவுக்கு நெருக்கமாக வந்தார். சமநிலை முறிவு ஆட்டங்களில் அவரிடம் தோற்றார். முன்னதாக பாரம்பரிய ஆட்டங்களில் இரண்டு சமநிலை முடிவுகளை இவர் நகமுராவிடம் ஈட்டினார்.

பெல்லாசீன் 2022 ஆம் ஆண்டில் நடைபெற்ற சிப்ரால்டர் சதுரங்கத் திருவிழாவிலும் பட்டம் வென்றார்.  இவ்வெற்றி பலாசு சிசோன்காவுடன் இணைந்த வெற்றியாகும். 

2025 ஆம் ஆண்டு மே மாதத்தில் எகிப்து நாட்டின் கெய்ரோவில் நடைபெற்ற ஆப்பிரிக்க சதுரங்க வாகையாளர் போட்டியில் பெல்லாசீன் வெற்றி பெற்றார்.

## மேற்கோள்கள்

## வெளி இணைப்புகள்
*
*Bilel Bellahcene games at 365Chess.com 
*
பகுப்பு:1998 பிறப்புகள்
பகுப்பு:வாழும் மக்கள்
பகுப்பு:அல்சீரிய சதுரங்க வீரர்கள்
முகம்மதுசோகித் சுயரோவ்

**முகம்மதுசோகித் சுயரோவ்** (*Mukhammadzokhid Suyarov*) என்பவர் உசுபெக்கிசுத்தான் நாட்டைச் சேர்ந்த ஒரு  சதுரங்க வீரர் ஆவார். 2009 ஆம் ஆண்டில் இவர் பிறந்தார். 2024 ஆம் ஆண்டில்  பன்னாட்டு சதுரங்க மாசுட்டர் பட்டத்தை பிடே அமைப்பு இவருக்கு வழங்கியது. 

## சதுரங்க வாழ்க்கை
ஜூன் 2024 ஆம் ஆண்டு சூன் மாதத்தில் இவர் சதுரங்க உலகக் கோப்பை போட்டியில் 4 ஆவது இடத்தைப் பிடித்தார். இதன் போது இவர் நான்கு கிராண்ட்மாசுட்டர்களை தோற்கடித்தார்: பார்டியா டேனேசுவர், விட்டலி பெர்னாட்சுக்கி, மிகைல் நிகிடெங்கோ மற்றும் செர்ச்சி டிவியாகோவ் என்பவர்கள் அந்த நான்கு கிராண்டு மாசுட்டர்களில் உள்ளடக்கமாகும்..

2024 ஆம் ஆண்டு நவம்பர் மாதத்தில் இவர் உசுபெக்கிசுதானில் நடந்த பிரசிடென்ட் கோப்பையில் விளையாடினார்.  அங்கு வந்திகா அகர்வாலுக்கு எதிரான இவரது சமநிலை முடிவை நடுவர்கள் தவறாக இவருக்கு கிடைத்த வெற்றியாகக் கருதினர், இதனால் அகர்வால் போட்டியில் இருந்து விலகினார்.

2025 ஆம் ஆண்டு பிப்ரவரி மாதத்தில் நடைபெற்ற இணையவழி மாசுட்டர்கள் சதுரங்கப் போட்டியில்  தகுதிச் சுற்றில் மூன்றாவது இடத்தைப் பிடித்தார்.

2025 ஆம் ஆண்டு ஏப்ரல் மாதத்தில் நடைபெற்ற ஆசிய பிராந்திய வாகையாளர் பட்டத்திற்கான போட்டியில் நான்காவது இடத்தைப் பிடித்ததன் மூலம்  2025 சதுரங்க உலகக் கோப்பைக்குத் தகுதி பெற்றார். உலகக் கோப்பை போட்டியில், முதல் சுற்றில் நிசத் அபாசோவ் என்பவரால் தோற்கடிக்கப்பட்டார்.

## மேற்கோள்கள்

பகுப்பு:2009 பிறப்புகள்
பகுப்பு:வாழும் மக்கள்
பகுப்பு:உசுபெக்கிசுத்தான் சதுரங்க வீரர்கள்
சபர்மைராத் அட்டபாயேவ்

**சபர்மைராத் அட்டபாயேவ்** (*Saparmyrat Atabayev*) என்பவர் துருக்மேனியா நாட்டைச் சேர்ந்த ஒரு  சதுரங்க வீரர் ஆவார். 1999 ஆம் ஆண்டில் மே மாதம் 30 ஆம் தேதியன்று இவர் பிறந்தார். 2025 ஆம் ஆண்டில் பிடே அமைப்பு கிராண்டுமாசுட்டர் பட்டத்தை இவருக்கு வழங்கியது. முன்னதாக 2017 ஆம் ஆண்டில் பன்னாட்டு சதுரங்க மாசுட்டர் பட்டத்தை பெற்றார். 

## சதுரங்க வாழ்க்கை
அட்டாபயேவ் பல சதுரங்க ஒலிம்பியாடு போட்டிகளில் துர்க்மெனிசுத்தானை பிரதிநிதித்துவப்படுத்தியுள்ளார். 2014 ஆம் ஆண்டில் இவர் தேர்ந்தெடுக்கப்பட்டார், ஆனால் அந்த அணி எந்த ஆட்டத்திலும் விளையாடவில்லை. 2016 ஆம் ஆண்டில்  மூன்றாவது இடத்தில் 6/11 என்ற புள்ளிகளுடனும், 2018 ஆம் ஆண்டில் இரண்டாவது பலகையில் விளையாடி  5½/11 என்ற புள்ளிகள் கணக்கிலும் வென்றார்.

2021 ஆம் ஆண்டு நடைபெற்ற சதுரங்க உலகக் கோப்பையில் விளையாடத் தகுதி பெற்றார். அங்கு  முதல் சுற்றில் விக்டர் எர்டோசூக்கு எதிராக சமநிலை முடிவை எட்டினார். ஆனால் தொடர்ந்து விளையாட முடியவில்லை. 

## மேற்கோள்கள்

## வெளி இணைப்புகள்
*
*
*Saparmyrat Atabayew chess games at 365Chess.com

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:துருக்மெனிஸ்தான் சதுரங்க வீரர்கள்
எத்தியோப்பியாவின் பெரும் மறுமலர்ச்சி அணை

**எத்தியோப்பியாவின் பெரும் மறுமலர்ச்சி அணை** (*Grand Ethiopian Renaissance Dam*)),எத்தியோப்பியா நாட்டின் பெனிசாங்குல்-குமுஸ் பிரதேசத்தின் குபா எனுமிடத்தில் நிகாத் ஏரியிலிருந்து உற்பத்தியாகும் நீல நைல் ஆற்றின் குறுக்கே கட்டப்பட்ட அணை ஆகும். இந்த அணை எத்தியோப்பியா-தெற்கு சூடான் எல்லைக்கு கிழக்கே 14 கிலோமீட்டர் தொலைவில் உள்ளது. 170 மீட்டர் உயரம், 2 கிலோமீட்டர் நீளம் கொண்ட இப்பெரிய அணை 2011ஆம் ஆம் கட்டத்துவங்கியது. இவ்வணை செப்டம்பர் 9, 2025 அன்று திறக்கப்பட்டது.இது ஆப்பிரிக்காவிலேயே மிகப்பெரும் அணை ஆகும்.
## கட்டுமானம்
இந்த அணை 1780 மீட்டர் நீளமும், 170 மீட்டர் உயரமும், சராசரி ஆழம்  கொண்டது. அணை நீரின் கொள்ளவு  ஆகும். அணையில் 6 மதகுகள் உள்ளது. அணையின் நீர் பிடிப்பு அளவு  ஆக உள்ளது. இந்த அணை கட்ட 5 பில்லியன் அமெரிக்க டாலர்கள் செலவானது.
## பயன்கள்
இவ்வணையின் பெரும்பயன்பாடு நீர் மின் ஆற்றல் மூலம் மின்சாரம் உற்பத்தி செய்வதாகும். இந்த அணை மூலம் ஆண்டு தோறும் 5.15&nbsp;ஜிகாவாட் மின்சாரம் உற்பத்தி செய்யப்படுகிறது. இதன் உபரி மின்சாரம் அண்டை நாடுகளுக்கு விற்பனை செய்கிறது.
## மேற்கோள்கள்

பகுப்பு:எத்தியோப்பியாவில் உள்ள அணைகள்
சு. க. தாக்கர்

**சு. க. தாக்கர்** எனும் சுனிலால் கர்சந்தாசு தாக்கர் (*Chunilal Karsandas Thakker*)(பிறப்பு: 10 நவம்பர் 1943) இந்திய உச்ச நீதிமன்றத்தின் ஓய்வுபெற்ற நீதிபதி ஆவார்.

## வாழ்க்கை வரலாறு
தாக்கர் 1943 நவம்பர் 10 அன்று இந்தியாவின் குசராத்து போர்பந்தர் அருகே மந்தாரில் பிறந்தார். மந்தாரிலும் மாதவ்பூரிலும் ஆரம்பக் கல்வி கற்ற பிறகு, தாக்கர் ஜுனாகத்தில் உள்ள கல்லூரியில் பட்டம் பெற்றார். இதன் பின்னர் ஜாம்நகரில் உள்ள சட்டக் கல்லூரியில் இளநிலைச் சட்டம் படிப்பினை முடித்தார். குஜராத் பல்கலைக்கழகத்தில் சட்டத்தில் முதுநிலைப் பட்டம் பெற்ற இவர், 1968 முதல் குசராத்து உயர்நீதிமன்றத்தில் பயிற்சி பெறத் தொடங்கினார்.

1970ஆம் ஆண்டில் அகமதாபாத் உள்ள எல். ஏ. சா சட்டக் கல்லூரியில் பகுதிநேர சட்ட விரிவுரையாளராக நியமிக்கப்பட்ட இவர், 1990 சூன் 21 அன்று குஜராத்து உயர்நீதிமன்றத்தின் நீதிபதியாக உயர்த்தப்படும் வரை தொடர்ந்தார். 2000ஆம் ஆண்டு மே மாதம் 5 ஆம் தேதி இமாச்சலப் பிரதேச உயர் நீதிமன்றத்தின் தலைமை நீதிபதியாக பதவி உயர்வு பெற்று, 2001ஆம் ஆண்டு திசம்பர் 31ஆம் தேதி மும்பை உயர் நீதிமன்றத்தின் தலைமை நீதிபதியாக இடமாற்றம் செய்யப்பட்டார்.

## உச்சநீதிமன்ற நீதிபதி
தாக்கர் 2004 சூன் 7 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இவர் சூலை முதல் அக்டோபர் 2002 வரை மகாராட்டிரா மாநிலத்தின் பொறுப்பு ஆளுநராகவும் இருந்தார்.

## வெளியீடுகள்
நிர்வாக சட்டம் குறித்த விரிவுரைகள் (மாணவர்களின் பதிப்பு) மற்றும் குடிமையியல் நடைமுறைக் குறியீடு போன்ற பல சட்ட புத்தகங்களை தாக்கர் எழுதியுள்ளார். குடிமையியல் நடைமுறைச் சட்டம், 1908 பற்றிய இவரது புத்தகம் சி. கே. தக்வானி என்ற புனைப்பெயரில் வெளியிடப்பட்டது. இது கடந்த 25 ஆண்டுகளாக இந்தியாவில் உள்ள சட்ட மாணவர்களுக்கான பாடப்புத்தகமாக இருந்து வருகிறது. வி. ஜி. இராமச்சந்திரனின் சட்ட ஆவணத்தை இவர் திருத்தியிருந்தார்.

## மேற்கோள்கள்

* Profile on website of Supreme Court of India

பகுப்பு:இந்திய உச்ச நீதிமன்ற நீதிபதிகள்
பகுப்பு:1943 பிறப்புகள்
மண்டல்கர் சட்டமன்றத் தொகுதி

**மண்டல்கர் சட்டமன்றத் தொகுதி** *(Mandalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. மண்டல்கர், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
ஆர். வி. இரவீந்திரன்

**ஆர். வி. இரவீந்திரன்** (*R. V. Raveendran*) என்றும் அழைக்கப்படும் இராஜு வரதராஜுலு இரவீந்திரன் (பிறப்பு 15 அக்டோபர் 1946) இந்திய உச்ச நீதிமன்றத்தின் முன்னாள் நீதிபதி ஆவார். 2011 அக்டோபர் 13 அன்று இரவீந்திரன் தலைமையிலான உச்ச நீதிமன்ற அமர்வு, உபகா திரையரங்க தீ விபத்தில் இறந்தவர்கள், பாதிக்கப்பட்டவர்களின் குடும்பங்களுக்கு வழங்கப்பட்ட இழப்பீட்டுத் தொகையை விவரிக்க முடியாத வகையில் பாதியாகக் குறைத்தது. மேலும் திரையரங்க உரிமையாளர்கள், அன்சல் சகோதரர்கள் செலுத்த வேண்டிய தண்டனையான சேதங்களையும் குறைத்தது. இத்தீர்ப்பின் மறுநாளான அக்டோபர் 14,2011 அன்று ஓய்வு பெற்றார். அக்டோபர் 27,2021 அன்று, இசுரேலிய உளவு மென்பொருள் பெகாசசைப் பயன்படுத்தி அங்கீகரிக்கப்படாத கண்காணிப்பு குற்றச்சாட்டுகளை ஆராயும் மூன்று பேர் கொண்ட குழுவை மேற்பார்வையிட இந்திய உச்ச நீதிமன்றம் இரவீந்திரனை நியமித்தது.

## தொழில்
இரவீந்திரன் அறிவியல் மற்றும் சட்டத்தில் இளநிலைப் பட்டங்களைப் பெற்றுள்ளார். 1968இல் வழக்கறிஞரானார். 1993ஆம் ஆண்டில் இவர் கருநாடக உயர் நீதிமன்றத்திற்கு நீதிபதியாக நியமிக்கப்பட்டார். 2004ஆம் ஆண்டில் மத்தியப் பிரதேச உயர்நீதிமன்றத்தின் தலைமை நீதிபதியாக பதவியேற்ற இவர், அக்டோபர் 2005இல் இந்திய உச்ச நீதிபதியாகப் பதவி உயர்வு பெற்றார்.

இதர பிற்படுத்தப்பட்ட வகுப்பினருக்கான இடஒதுக்கீடு, 1993 பம்பாய் குண்டுவெடிப்பு, கிருஷ்ணா கோதாவரி படுகை சர்ச்சை போன்ற பல உயர்மட்ட வழக்குகளை இவர் விசாரித்துள்ளார். கிருஷ்ணா கோதாவரி படுகை தகராறு வழக்கிலிருந்து இவர் விலகியுள்ளார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1946 பிறப்புகள்
பகுப்பு:கருநாடக உயர் நீதிமன்ற நீதிபதிகள்
கு. கு. மேத்யூ

**கு. கு. மேத்யூ** (*K. K. Mathew*) எனும் குட்டியில் குரியன் மேத்யூ  (சனவரி 3,1911-மே 2,1992) இந்திய உச்ச நீதிமன்றத்தின் நீதிபதியாக பணிபுரிந்தவர் ஆவார். இவரது அறிவாற்றலுக்காகவும், இந்திய அரசியலமைப்பு மற்றும் நிர்வாக சட்டத்திற்கு இவர் செய்த பங்களிப்பிற்காகவும் மிகவும் மதிக்கப்பட்டார். இவர் பத்தாவது சட்ட ஆணையத்தின் தலைவராகவும், இரண்டாவது பத்திரிகை ஆணையத்தின் தலைவருமாகவும் பணியாற்றியுள்ளார்.

1960 நவம்பர் 1 முதல் 1962 சூன் 4 வரை கேரளாவின் தலைமை வழக்குரைஞராக இருந்த இவர், 1962 சூன் 5 அன்று கேரள உயர் நீதிமன்றத்தில் நீதிபதியாக நியமிக்கப்பட்டார்.

## குடும்பம்
கேரளாவின் கோட்டயம் மாவட்டத்தில் உள்ள அதிரம்புழாவைச் சேர்ந்த குட்டியில் குடும்பத்தைச் சேர்ந்தவர் இவர். இவரின் மகன் குட்டியில் மேத்யூ ஜோசப் 2004 முதல் 2014 வரை கேரள நீதிமன்றத்தின் நீதிபதியாகவும் பணியாற்றினார். ஆகத்து 2018இல், உத்தரகண்ட் உயர்நீதிமன்றத்தின் ஒன்பதாவது தலைமை நீதிபதியாக பணியாற்றியபோது, நீதிபதி ஜோசப் உச்ச நீதிமன்ற நீதிபதியாக பரிந்துரைக்கப்பட்டார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1911 பிறப்புகள்
பகுப்பு:1992 இறப்புகள்
பகுப்பு:மலையாள மக்கள்
மார்கரெட் எம். எசுலேவுட்டு

**மார்கரெட் எம். எசுலேவுட்டு** (*Margaret M. Heslewood*) என்பவர் ஆசுத்திரேலிய நாட்டைச் சேர்ந்த ஒரு தாவரவியலாளர் ஆவார். மார்கரெட் மேரி எசுலேவுட்டு என்ற பெயராலும் அறியப்படுகிறார். நியூ சவுத் வேல்சின் தேசிய மூலிகை மையத்தில் பணிபுரியும் இவர், பிரையோபைட்டுகளில், குறிப்பாக ஈரமான இடங்களில் வளரும், சிறிய, பச்சை நிற ஈரலுருத் தாவரங்கள் வகைபிரிப்பில் கவனம் செலுத்துகிறார்.

ஆத்திரேலிய தாவரவியலாளர் மார்கோ எஃப். துரெட்டோவுடன் இணைந்து, உருடேசியே குடும்பத்தைச் சேர்ந்த பூக்கும் தாவர இனமான சயனோதம்னசின் ஏற்றுக்கொள்ளப்பட்ட 23 இனங்களில் 21 இனங்களை இவர் ஆராய்ச்சி செய்து விவரித்துள்ளார்.

ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான எசுலேவுட்டு என்ற பெயர் பயன்படுத்தப்படுகிறது. 

## மேற்கோள்கள்

பகுப்பு:வாழும் மக்கள்
பகுப்பு:ஆத்திரேலிய உயிரியலாளர்கள்
பகுப்பு:ஆத்திரேலியப் பெண் அறிவியலாளர்கள்
பகுப்பு:தாவரவியலாளர்கள்
ஆர். வி. எசு. பொறியியல் தொழில்நுட்பக் கல்லூரி

**ஆர். வி. எசு. பொறியியல் தொழில்நுட்பக் கல்லூரி** (*RVS College of Engineering & Technology*) இந்தியாவின் தமிழ்நாட்டிலுள்ள திண்டுக்கல்நகரத்தில் அமைந்துள்ள ஒரு பொறியியல் கல்லூரி ஆகும். இரத்தினவேல் சுப்பிரமணியம் என்பதின் சுருக்கமே ஆர். வி. எசு. என்பதாகும்.
 
## வரலாறு
இரத்தினவேல் சுப்பிரமணியம் கல்வி அறக்கட்டளையானது 1983ஆம் ஆண்டு ஒரு பொது தொண்டு அறக்கட்டளையாக நிறுவப்பட்டது. அரிமா சங்கத் தலைவர் விஜயசிறீ கே. வி. குப்புசாமி மற்றும் கே. பத்மாவதி ஆகியோரின் மூத்த மகனான இரத்தினவேல் சுப்பிரமணியத்தின் நினைவாக இந்த அறக்கட்டளை தொடங்கப்பட்டது. கிராமப்புறங்களில் உள்ள ஏழைகள் மற்றும் நலிந்த மக்களின் கல்வி, சுகாதாரப் பராமரிப்பு மற்றும் மேம்பாட்டிற்கான வசதிகளை உருவாக்குவதே இந்த அறக்கட்டளையின் நோக்கமாகும்.

ஆர். வி. எசு. பொறியியல் மற்றும் தொழில்நுட்பக் கல்லூரி ஆர். வி. எஸ். கல்வி அறக்கட்டளையால் நடத்தப்படும் தமிழ்நாட்டில் உள்ள ஆரம்பகால சுயநிதி, சிறுபான்மை அல்லாத கல்லூரிகளில் ஒன்றாகும். இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு புதுதில்லியில் உள்ள அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.  9 இளங்கலைப் படிப்புகள், 8 முதுகலை படிப்புகள் இக்கல்லூரியில் வழங்கப்படுகிறது.

## இருப்பிடம்
திண்டுக்கல் நகரத்திலிருந்து குச்சிலியம்பாறை வழியாக கரூர் சாலையில் 8 கி.மீ தொலைவில் ஆர். வி. எசு. நகரில் அமைந்துள்ளது.

## மேற்கோள்கள்

பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
நானோகைலா அன்னானமென்சிசு

**நானோகைலா அன்னானமென்சிசு** (*Nanohyla annamensis*) என்பது பொதுவாக அன்னம் கூட்டுத் தவளை, அன்னம் கூர்வாய்த்  தவளை, வியட்நாம் அரிசி தவளை அல்லது சிறிய கூர்வாய்த் தவளை என பொதுவாக அழைக்கப்படும் இத்தவளை கூர்வாய்த் தவளை குடும்பமான மைக்ரோகைலிடே குடும்பத்தில் உள்ள ஒரு தவளை சிற்றினமாகும். இது கம்போடியா, லாவோஸ், தாய்லாந்து, வியட்நாமில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மித வெப்பமண்டல அல்லது வெப்பமண்டல ஈரமான மலைக் காடுகள், சதுப்பு நிலங்கள் மற்றும் இடைப்பட்ட நன்னீர் சதுப்பு நிலங்கள் ஆகும். வாழ்விட இழப்பு மற்றும் சீரழிவு காரணமாக இது பன்னாட்டு இயற்கைப் பாதுகாப்புச் சங்க செம்பட்டியலில் பாதிக்கப்படக்கூடியதாக பட்டியலிடப்பட்டுள்ளது.

## வகைப்பாட்டியல்
*நானோகைலா அன்னானமென்சிசு* முன்னர் *மைக்ரோகைலா* பேரினத்தில் சேர்க்கப்பட்டது. ஆனால் 2021ஆம் ஆண்டு உருவவியல் மற்றும் தொகுதி பிறப்புச் சான்றுகளைப் பயன்படுத்தி நடத்தப்பட்ட ஆய்வு ஒன்று, ஒன்பது சிற்றினங்களை (*நா. அன்னமென்சிசு உட்பட)* *[[நானோகைலா]]* என்ற புதிய பேரினத்திற்கு நகர்த்தியது.

## மேற்கோள்கள்

பகுப்பு:நானோகைலா
ஆடுதுறை - 59

**ஆடுதுறை - 59** *(ADT 59)* எனப்படும் இந்த நெல் வகை, புதிய மற்றும் குறுகிய கால நெல் வகையாக  உருவாக்கப்பட்டுள்ளது.காவிரி கழிமுக உழவர்களிடையே பிரபலமடைந்து வருகிற இந்த வகை, அதன் அதிக விளைச்சல், உப்புத்தன்மைக்கு எதிர்ப்பு மற்றும் தடித்த தானியங்களுக்கு பெயர் பெற்றுள்ளது.

## காலம்
தமிழ்நாட்டின் குறுவை, நெற்பருவக் காலத்தில் பயிரிட ஏற்றதாக கூறப்படும் நெல் வகையான ஆடுதுறை 59, குறுகியக் கால பயிராக 110 முதல் 115 நாட்களில் முதிர்ச்சியடைகிறது. 

## விளைச்சல்
வழக்கமாக ஒரு ஏக்கருக்கு 2,500 கிலோ மகசூல் தரக்கூடிய இந்நெல் இரகம், *([[குறுவை (நெல் பருவம்)|குறுவை]], நெற்பருவக் காலத்தில்)* ஏக்கருக்கு 4,000 கிலோ வரை மகசூல் அளித்துள்ளது. இது ADT 37 மற்றும் ASD 16 போன்ற பழைய வகைகளுடன் ஒப்பிடும்போது 15 – 20 விழுக்காடு அதிக மகசூலை வழங்குவதாக கூறப்படுகிறது.

## வெளியீடு
தமிழ்நாட்டின் ஆடுதுறையில் உள்ள தமிழ்நாடு நெல் ஆராய்ச்சி நிறுவனத்தால் விரிவான ஆராய்ச்சி மற்றும் கள சோதனைகள் மூலம் உருவாக்கப்பட்ட ஆடுதுறை 59, அதிகாரப்பூர்வமாக 2024 இல் வெளியிடப்பட்டது. 

## முக்கிய அம்சங்கள்
குறுகியக் கால நெல் பயிராக உள்ள இது, அதிக மகசூல் தருகிறது, உப்புத்தன்மையுள்ள நிலங்களில் சகிப்புத்தன்மை கொண்டது, மேலும் மேம்பட்ட ஊட்டச்சத்து உள்ளடக்கம் மற்றும் பூச்சிகளுக்கு எதிர்ப்புத் திறன் பெற்றது  காவிரி கழிமுகப்  பகுதியில் பயிரிட ஏற்றது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
மார்செலின் ருசாரியோ அல்மெய்டா

**மார்செலின் ருசாரியோ அல்மெய்டா** (*Marselein Rusario Almeida*) இந்தியாவைச் சேர்ந்த ஒரு தாவரவியலாளர் ஆவார். 1939 ஆம் ஆன்டில் இவர் பிறந்தார். இவரும் இவரது  அறிவியல் தோழியுடன் சேர்ந்து பல செடி வகைகளுக்கு தாவரவியல் பெயர்களை வழங்கியுள்ளனர். 2017 ஆம் ஆண்டு இவர் இறந்தார். 

ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான எம். ஆர். அல்மெய்டா என்ற பெயர் பயன்படுத்தப்படுகிறது.

## மேற்கோள்கள்

பகுப்பு:1939 பிறப்புகள்
பகுப்பு:2017 இறப்புகள்
பகுப்பு:இந்தியத் தாவரவியலாளர்கள்
அன்னா மன்றோ

**அன்னா மன்றோ** (*Anna Monro*) ஆத்திரேலிய நாட்டைச் சேர்ந்த ஒரு தாவரவியலாளர் ஆவார். 1974 ஆம் ஆன்டில் இவர் பிறந்தார். அன்னா மாக்தலேனா மன்றோ என்ற பெயராலும் அறியப்படுகிறார். ஆத்திரேலிய தாவரங்களின் கணக்கெடுப்பைத் தொகுப்பதில் பணியாற்றி வருகிறார். ஆத்திரேலிய தாவரங்களில் பாலிகலசியே குடும்பத்தைச் சேர்ந்த பெரியநங்கை தாவரங்களை வகைபிரித்தல் இவரது ஆர்வங்களில் அடங்கும். ஆத்திரேலியாவின் தாவரங்களில் இவற்றைச் சேர்ப்பதற்கான தயாரிப்பு இதுவாகும். ஆத்திரேலிய தேசிய பல்லுயிர் ஆராய்ச்சி மையத்தில் "தொடர்பு மற்றும் வெளிநடவடிக்கை" திட்டத்திற்கு இவர் தலைவராக உள்ளார். 2004 ஆம் ஆண்டு முதல் 2008 ஆம் ஆண்டு வரை, இவர் ஆத்திரேலிய முறையான தாவரவியல் சங்கத்தின் பொருளாளராகப் பணியாற்றினார்.  மேலும் 2024 ஆம் ஆண்டு நிலவரப்படி, இதன் விளம்பர அதிகாரியாகவும் உள்ளார். இவருக்கு 2024 ஆம் ஆண்டு ஆத்திரேலிய முறையான தாவரவியல் சங்கத்தின் வாழ்நாள் உறுப்பினர் பதவி வழங்கப்பட்டது. 

## மேற்கோள்கள்

* Monro's research on ResearchGate

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய அறிவியலாளர்கள்
பகுப்பு:ஆத்திரேலிய உயிரியலாளர்கள்
கேசோராய்பாடன் சட்டமன்றத் தொகுதி

**கேசோராய்பாடன் சட்டமன்றத் தொகுதி** *(Keshoraipatan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பூந்தி மாவட்டத்தில் அமைந்துள்ளது. கேசோராய்பாடன், கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இராபர்ட் பாய்டு தாம்சன்

**இராபர்ட் பாய்டு தாம்சன்** (*Robert Boyd Thomson*) என்பவர் கனடா நாட்டைச் சேர்ந்த ஒரு தாவரவியலாளர் ஆவார். 1840 ஆம் ஆண்டு முதல் 1947 ஆம் ஆண்டு வரையிலான காலத்தில் இவர் வாழ்ந்தார். விதைகளை உற்பத்தி செய்யும் தாவரங்களான வித்திலைத் தாவரங்கள் பிரிவில் இவர் நிபுணத்துவம் பெற்றிருந்தார். கனடா ராயல் கழகத்தின்  உறுப்பினராக இருந்தார். இவருடைய உயிரியல் அறிவியலுக்கான சிறந்த பங்களிப்புகளை அங்கீகரிக்கும் விதமாக இவருக்கு ஒவ்வொரு இரண்டு வருடங்களுக்கும் வழங்கப்படும் பிளாவெல் பதக்கம் வழங்கப்பட்டது.

முதலாம் உலகப் போரின் போது, ​​தாம்சன், கனடிய செஞ்சிலுவைச் சங்கத்தின் ஆலிஃபாக்சு கிளையின் கௌரவச் செயலாளராக இருந்த மார்கரெட் சிபெல்லா பிரவுனை, அறுவை சிகிச்சை கட்டுகளில் பயன்படுத்துவதற்காக சிப்பக்கட்டுப் பாசி வகையை சேகரிக்கும் பொறுப்பில் நியமித்தார். இது போரின் போது பற்றாக்குறையாக இருந்த பருத்திக்கு மாற்றாக இருந்தது.  

ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான ஆர். பி. தாம்சன் என்ற பெயர் பயன்படுத்தப்படுகிறது.

## மேற்கோள்கள்

பகுப்பு:1870 பிறப்புகள்
பகுப்பு:1947 இறப்புகள்
பகுப்பு:கனடிய அறிவியலாளர்கள்
பகுப்பு:கனடிய உயிரியலாளர்கள்